Folketing
2009-10-21

Hvad er det så, der gør, at ministeren ikke siger »god idé« til Statens Kunstråd og siger til formand Mads Øvlisen: Jeg er glad for, at du kommer her tidligt og siger det til mig, for så kan jeg nå at forberede det sammen med de partier, der støttede det i sin tid, så vi bliver enige om det og regeringen kan tage det med i sit finanslovforslag for 2010, så vi ikke får et mærkeligt afbræk i de her ordninger? De kommer jo, fordi regeringen pludselig ikke vil finde finansiering til det for 2010. Hvad er det, der har gjort, at ministeren, når ministeren nu selv synes, at det hele er så godt, ikke har taget det på sit program for 2010?